ฟินเทค
โดย...ชัตน์วรี shewarat@hotmail.com
17 มี.ค. 2559

โดย...ชัตน์วรี [email protected]
กระแส “ฟินเทค” กำลังมาแรง หลายคนประเมินว่า “ฟินเทค” มาเต็มตัวเมื่อไร ธุรกิจธนาคารพาณิชย์ถ้าไม่ปรับตัวสะเทือนแน่ๆ คาดว่าจะมีการลดพนักงานและมีการปิดสาขาธนาคารมากขึ้น 40-50%
คิดง่ายๆ เมื่อก่อนเราจะไปทำธุรกรรมการเงิน จะฝากหรือถอนเงิน ต้องไปทำที่ธนาคารพาณิชย์เท่านั้น และต้องไปในวันและเวลาทำการเท่านั้น แต่ปัจจุบันสามารถทำธุรกรรมการเงินผ่านมือถือหรือเครื่องฝากถอนเงินอัตโนมัติ ทำได้ตลอด 24 ชม. ความจำเป็นของพนักงานและสาขาจึงลดลง
รวมไปถึงปัจจุบันการ “กู้เงิน” ก็ไม่จำเป็นต้องกู้กับธนาคารพาณิชย์อีกแล้ว ถ้าเป็นผู้ประกอบการรายใหญ่สามารถระดมทุนออกหุ้นกู้ ส่วนเอสเอ็มอี หรือสตาร์ทอัพ ก็มีช่องทางระดมทุนใน “คราวด์ฟันดิ้ง” หรือปัจจุบันยังมีการให้กู้แบบ “พีทูพี” หรือการปล่อยกู้ระหว่างบุคคลที่ไม่ผ่านธนาคาร คือ ผู้ที่มีเงินสามารถให้กู้โดยตรงกับผู้ที่ต้องการเงินไปลงทุน
ส่วนการ “ฝากเงิน” ไม่จำเป็นต้องฝากกับธนาคารพาณิชย์เพียงอย่างเดียว มีหลากหลายรูปแบบให้ลงทุน ทั้งการออมทองคำ ออมหุ้น ฯลฯ